Vyhodnotenie medzirezortného  pripomienkovaného konania k materiálu:
Návrh zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení zákona č. 386/2002 Z. z. a o zmene zákona Národnej rady Slovenskej republiky č. 82/1994 Z. z   o štátnych  hmotných rezervách v znení neskorších predpisov 

Rezort Ministerstva financií SR | P. č. | Pripomienka | Typ | Vyh. | Spôsob vyhodnotenia | Pozn.

Slovenský pozemkový fond

Bod 1. predloženého návrhu:
V § 1 písm. e) navrhuje predkladateľ doplniť slovné spojenie „k vybraným bankám“. Predkladateľ toto slovné spojenie používa aj v ďalšom texte (napríklad v bodoch7, 8, 29, 30, 32 predloženého návrhu), avšak nikde nešpecifikuje, kým a na základe akých kritérií majú byť banky „vybrané“. Takto definované slovné spojenie je nejednoznačné a umožňuje rôzny výklad a rozličný postup pri jeho realizácii, a ako také nie je vhodné pre použitie v akomkoľvek legislatívnom návrhu. V prípade ak predkladateľ považuje za potrebné takéto slovné spojenie použiť mal by ho presnejšie definovať, napríklad v § 2 zákona NR SR č. 291/2002 Z.z., ktorý pojednáva o vymedzení základných pojmov.

O

A

Bod vypustený.

Bod 5. predloženého návrhu:
V tomto bod predkladateľ navrhuje doplniť v § 6 písm. b) slovo „najmä“. Pri aplikácii takto zvoleného slovného spojenia môže dôjsť k nejednoznačnosti činnosti štátnej pokladnice. Štátna pokladnica má zostaviť finančný plán výlučne na základe finančných plánov klientov. Slovo najmä umožní zostavovanie finančných plánov aj na základe iných, dopredu nešpecifikovaných, kritérií, čo neprispeje k prehľadnosti plánovania a samotného výkonu činnosti tak dôležitého štátneho orgánu, akým štátna pokladnica bezpochyby je.

O

A

Bod vypustený

Bod 13. predloženého návrhu:
V tomto bode predkladateľ navrhuje posilniť právomoc štátnej pokladnice o právomoc odsúhlasovať finančný plán realizácie výdavkov svojich klientov. Každá organizácia spomenutá v § 8 ods. 1 má svojho zriaďovateľa, svoju právnu subjektivitu a svojich vedúcich zamestnancov, ktorí v plnej miere zodpovedajú za jej hospodárenie a za účelné vynakladanie zverených prostriedkov a túto ich činnosť nemá a ani nemôže nahrádzať a už vôbec nie kontrolovať organizácia s tak špecifickým poslaním akou je štátna pokladnica. Odhliadnuc od tejto (veľmi podstatnej) skutočnosti, aj keby sme prijali tézu o potrebnosti tohto kroku, predložený návrh nestanovuje štátnej pokladnici žiadny termín na odsúhlasenie alebo zamietnutie predloženého finančného plánu a nezaoberá sa ani riešením situácie ktorá nastane v prípade, že predložený finančný plán odsúhlasený nebude. Predkladateľ pri návrhu tohto textu opomenul aj skutočnosť že ak finančný plán podlieha schváleniu zo strany štátnej pokladnice, nie je možné ho ako finančný plán predložiť na schválenie, nakoľko v takomto prípade je možné predložiť len návrh finančného plánu. Finančným plánom sa návrh stane až po jeho schválení.

O

N

Ide o zosúladenie  s § 5 písm. a), kde sa uvádza pojem odsúhlasený finančný plán ŠP. N ie je to nová právomoc. Naviac táto právomoc ŠP sa  neuplatňuje u klientov podľa § 9 a Slovenský pozemkový fond postupuje podľa § 9.

Krajský úrad v Trenčíne

v čl. I. návrhu zákona v bode 17 k § 12 ods. 1, písm. c) v novom znení cit. odseku bod 6 znie:
      6. náhrad za zdravotnú starostlivosť a
          ďalších výdavkov, ktorých objem nesmie prekročiť 0,6 % z ročného rozpočtu bežných výdavkov klienta.

	Vzhľadom na nutnosť jednoznačne rozlíšiť účely výplat v hotovosti navrhujeme nasledovné znenie :
6. náhrad za zdravotnú starostlivosť
7. ďalšie výdavky, ktorých objem nesmie prekročiť 0,6 % z ročného rozpočtu bežných výdavkov klienta.

O

A

Text upravený.

Krajský úrad v Košiciach | | Bez pripomienok. | | | |

Ministerstvo obrany SR

- Úrad generálneho právneho zástupcu

K  § 6 ods. 1 písm. v) 
 Nie je možné súhlasiť s doplnením písmena v).
Ak nedôjde k vypusteniu tohto ustanovenia, navrhujeme, aby znenie písmena v) bolo doplnené tak, že Štátna pokladnica je povinná 7 dní pred odpísaním  peňažných prostriedkov z účtu klienta ho na túto skutočnosť písomne upozorniť. Zároveň upozorňujeme, že v navrhovanom texte je uvedené písm. j), avšak vedenie a spravovanie účtov klienta na zmluvnom základe je predmetom úpravy písm. i) platného znenia zákona. Taktiež navrhujeme zvážiť doplnenie dispozitívneho vyjadrenia slovom „môže“ za zvratné zámeno „si“ z dôvodu, že pôsobnosť Štátnej pokladnice je potrebné vyjadriť slovesom  použiteľným v jednotlivom prípade právnej aplikácie. Navrhovaný text  „si vyhradzuje“ môže vyvolať výklad o vyhradzovaní si tohto práva ex lege a nie na základe rozhodnutia Štátnej pokladnice v jednotlivom prípade.

O

A

Text upravený podľa stanoviska NBS

K  § 8 ods. 6
     Časť druhej vety „... ktorí výstavbu vojenského charakteru a vojenských budov realizujú z bežných výdavkov....“ upraviť nasledovne:
	„ ... ktorí platby za trvanlivé tovary a vybavenie na vojenské účely, na výstavbu vojenského charakteru a vojenských budov realizujú z bežných výdavkov ...“.
Ide o presnú citáciu ustanovení  § 6 ods. 10 zákona NR SR č. 303/1995 Z. z. o rozpočtových pravidlách.

O

A

Text upravený.

K § 12 ods. 1 písm. c)
    Text navrhujeme upraviť nasledovne:
    za slová „Slovenská informačná služba dopĺňajú slová a povinnosť dodržiavať účely použitia peňažných prostriedkov v hotovosti neplatí pre klientov Ministerstvo vnútra Slovenskej republiky a Ministerstvo obrany Slovenskej republiky“.  Zásadná pripomienka.

Z

A

Text doplnený.

Ministerstvo zdravotníctva SR | | navrhujeme bod v) ods. 1 § 6 zákona presunúť ako samostatný odstavec, nakoľko obsahovo nesúvisí s funkciami štátnej pokladnici, ale dáva možnosť vykonať operáciu | O | CA | Zaradenie zostáva, ale je upevený text. |
| | k bodu 14 uvádzame, že ministerstvá pri poskytovaní transferov zasielajú peňažné prostriedky väčšinou vo výške celkového ročného limitu na jednotlivé akcie. | O | Koštatovanie | Ministerstvá musia pri poskytovaní bežných transferov dodržať max. 1/10 ročného rozpočtu bežných výdavkov v mesiaci. |
| | k bodu 17 uvádzame, že nakoľko zdravotnícke zariadenia nie sú financované v oblasti prevádzky zo štátneho rozpočtu ani z rozpočtov VÚC, ročný rozpočet si zostavujú podľa predpokladaných platieb zo zdravotného poistenia. Okrem toho definícia 0,6 % ročného rozpočtu je nepresná, nakoľko sa z nej nedá zistiť, či sa jedná o schválený alebo upravený rozpočet. | O | A | Jedná sa vždy o percento s aktuálneho ročného rozpočtu bežných výdavkov. Slovo aktuálne je doplnené do textu. |
| | upozorňujeme, že Štátna pokladnica ako rozpočtová organizácia by nemala mať právomoci rozpočtovej kapitoly, t.j. metodiku vo vzťahu k rozpočtu, sledovaniu majetku a pod. by malo vydávať Ministerstvo financií SR v spolupráci so Štátnou pokladnicou | O | A | Text upravený tak, aby z neho vypývalo, že ŠP si neosobuje právo ústredného orgánu na vydávanie záväznych právnych predpisov. Ide  o vydávanie metodických postupov a pokynov pre zabezpečenie jednotného usmernenia pre klientov. Výnosy, vyhlášky k realizácii zákona o ŠP vydáva MF SR. |

Ministerstvo spravodlivosti SR
- Odbor legislatívy civilného práva MS SR

K bodu 15 návrhu zákona upraviť znenie nasledovne: „Ak klient v kalendárnom mesiaci plánuje alebo oproti plánu vyčerpá menej ako jednu dvanástinu rozpočtu bežných výdavkov môže v nasledujúcich mesiacoch, s výnimkou mesiaca december plánovať a čerpať o to vyššiu realizáciu rozpočtu bežných výdavkov.

O

A

Text upravený.

K bodu 17: 
§ 12 odst. 1 písm. c) navrhujeme doplniť o body 7 až 9, ktoré znejú:
7. úhrady hotových výdavkov a ušlého zárobku svedkov za ich účasť na pojednávaní
8. úhrady hotových výdavkov, ušlého zárobku a paušálnej náhrady prísediacich  za ich účasť na pojednávaní
9. úhrady odmeny znalcom a tlmočníkom za ich účasť na pojednávaní

O

A

Text upravený.
7. náhrad svedkom a prísediacim za účasť na pojednávaní

K bodu 17 návrhu zákona:

    a) za slová „Slovenská informačná služba a povinnosť dodržiavať účely použitia peňažných prostriedkov v hotovosti neplatí pre klienta Ministerstvo vnútra Slovenskej republiky“ vložiť „Zbor väzenskej a justičnej stráže“.
   (Navrhujeme zahrnúť aj Zbor väzenskej a justičnej stráže z dôvodu osobitných podmienok financovania najmä výrobných stredísk vedľajšieho hospodárstva, ktoré zamestnávajú odsúdených, v nadväznosti na problematické zaobstarávanie vstupných materiálov pre zákazkovú výrobu, časté obmeny sortimentu výroby a odbytu  za účelom predchádzania tvorby vyšších zásob a dodržiavania zásad hospodárnosti    pri   vynakladaní     rozpočtových    prostriedkov.     (podrobnejšie  zdôvodnenie v našej žiadosti, materiál číslo: GR ZVJS 93-1/80-2003 zo dňa 13. januára 2003, ktorá bola postúpená na Ministerstvo financií Slovenskej republiky Útvaru štátnej pokladnice dňa 16. januára 2003).

   b) Alternatívne, v prípade nezohľadnenia našej pripomienky podľa bodu  a),navrhujem zmeniť v bode 17 v záverečnej časti: ... ďalších výdavkov, ktorých objem nesmie prekročiť 1 % (miesto 0,6 %) ročného rozpočtu bežných výdavkov klienta“. (z už hore uvedených dôvodov).

O

A

Text doplnený.

Ministerstvo školstva SR

Nadobudnutím účinnosti zákona č. 131/2002 Z.z. o vysokých školách od 1. 4. 2002 sa zásadne zmenil spôsob prideľovania a sledovania finančných prostriedkov prideľovaných zo štátneho rozpočtu týmto subjektom.

	Preto na základe ročnej skúsenosti Ministerstvo školstva SR navrhuje v § 2 ods. 2 zákona č. 291/2002 Z.z. o štátnej pokladnici vypustiť z vymedzenia  pojmov klienta „verejnú vysokú školu“ v texte, ktorý potom znie: Klientom Štátnej pokladnice (ďalej len „klient“) sa rozumie štátna rozpočtová organizácia a štátna príspevková organizácia, štátny fond, sociálna poisťovňa... . Ministerstvo pokladá túto pripomienku za zásadnú.

Zdôvodnenie:

	Verejná vysoká škola hospodári na základe viaczdrojového financovania, v zmysle ktorého je povinná viesť aj účtovnú evidenciu. Keďže jedným z viacerých zdrojov je aj dotácia zo štátneho rozpočtu (§ 16 ods. 3) teda výdavok štátneho rozpočtu, sleduje tieto finančné prostriedky ako cash flow, t. j. v okamihu úhrady.  Významnou zmenou je prechod na akruálny systém vedenia účtovníctva, ktorý dáva podrobnejší a vernejší obraz o hospodárení verejnej vysokej školy, t. j. sleduje výnosy a náklady verejnej vysokej školy.  Z uvedeného vyplýva náročné dvojité podrobné sledovanie rozpočtových prostriedkov verejnej vysokej školy.

	V zmysle vyššie uvedeného systém štátnej pokladnice núti verejnú vysokú školu viesť aj podrobné účtovníctvo typu cash flow ako aj akruálny systém účtovníctva.

	Pre vysoké školy takéto vedenie účtovnej evidencie predstavuje neúnosné zaťaženie. Napr. od 1. 4. 2002 vysoká škola s počtom 6 715 denných študentov, čo predstavuje priemerne veľkú vysokú školu, musela vykonať 150 000 účtovných záznamov.

	Vyňatie verejných vysokých škôl zo systému Štátnej pokladnice nebude mať podľa nášho názoru na systém negatívne dôsledky nakoľko základná regulácia čerpania výdavkov vysokého školstva bude zabezpečená na úrovni kapitoly, prostredníctvom ktorej sa vysokým školám finančné prostriedky poskytujú.

Z

N

Rozpočty verejných vysokých škôl sú súčasťou verejného rozpočtu. Podľa zákona o ŠP sa realizuje cez systém ŠP verejný rozpočet a jeho organizácie sú klientom ŠP. Nie je preto možné akceptovať túto pripomienku.
Vedenie obidvoch účtovných pohľadov nie je dôsledkom, že sú verejné vysoké školy klientom ŠP. 
Po rokovaní dňa 1.4. 2003  pripomienka sa neuplatňuje ako zásadná.

Slovenská akadémia vied

k bodu 17 „povinnosť dodržiavať účely použitia peňažných prostriedkov v hotovosti“, týkajúci sa §-u 12, ods.1, písm.c). 
    			Objem, ktorý zodpovedá 0,6 % ročného rozpočtu bežných výdavkov nie je postačujúci v niektorých vybraných organizáciách SAV, napr. v Úrade SAV (cca 240      tis. Sk),  kde výdavky na vreckové ( bod 10/ zákona 291/2002)  a diéty prekračujú vysoko 0,6 % určeného rozpočtu.
     Taktiež je potrebné zvážiť aj pôvodné body :
     	7/  nákup potravín
     	8/  výdavky na reprezentáciu
     	9/  nákup vecných darov  (Výnos MF SR – kvety (tuzemskej návšteve do 500,- Sk   a zahraničnej návšteve do 1.000,- Sk)
    10/  výplaty vreckoveého ( uvedené v texte)

O

CA

Zvýšením percenta.

Kancelária prezidenta SR | | Bez pripomienok. | | | |
Slovenský rozhlas | | Bez pripomienok. | | | |

Ministerstvo dopravy, pôšt a telekomunikácií SR

K bodu 14
Navrhujeme na konci vety nahradiť slovo „vyplývajúceho“ slovom „vyplývajúcich“.

O

A

Text upravený.

Ministerstvo hospodárstva SR | | 1. Upozorňujeme, že dôvod na skrátené pripomienkové konanie, tak, ako je uvedený v sprievodnom liste, nie je dôvodom podľa čl. 9 ods. 7 Legislatívnych pravidiel vlády SR, okrem toho nebola ani dodržaná lehota na skrátené pripomienkové konanie. | O | A | . |

2. Návrh zákona má množstvo legislatívno-technických nedostatkov, ktoré spočívajú napr.:
na už použitú legislatívnu skratku „ministerstvo“ sa v novom znení § 2 ods. 2 zavádza ďalšia legislatívna skratka „platobný orgán“, pričom v texte napr. bodu 7, 9 a pod. sa používa skratka „ministerstvo“,

Z

A

Text upravený.

| | zavádzajú sa nové pojmy napr. „vybrané banky“ (bod 7 a ďalšie), „informačný systém Štátnej pokladnice“ a pod., ale nikde nie sú vymedzené, | Z | A | Body vypustené |
| | v texte niektorých ustanovení (napr. bod 2, 14) sa v jednej vete používajú dve bodkočiarky, | Z | A | Text upravený do viet. |

väčšina textu (body 8, 9, 10, 11, 12, 13, 14, 15 ,17, 18 ...) nie je v súlade s Prílohou 2 k Legislatívnym pravidlám vlády SR.
Uvedené pripomienky v bode 2 považujeme za zásadné a do odstránenia uvedených pripomienok neodporúčame návrh zákona do ďalšieho legislatívneho procesu

Z

A

Text zosúľadený.

3. V § 2 bod 33 odporúčame doplniť text za slovom „stave“ o slová „a hodnoty“.
Odôvodnenie: navrhovaný pojem „stav“ nevyjadruje jednoznačne aj stanovenie jeho hodnoty.

O

A

Text upravený.

| | 4. Dôvodovú správu v osobitnej časti je potrebné upraviť v súlade s čl. 12 ods. 4 Legislatívnych pravidiel vlády SR. Pripomienku považujeme za zásadnú. | Z | A | Upravené. |
Podpredseda vlády SR  pre európsku integráciu, ľudské práva a menšiny | | Bez pripomienok. | | | |

Ministerstvo pôdohospodárstva SR

V bode 13, k § 8 ods. 6 však odporúčame zvážiť doplnenie slov „na odsúhlasenie“ za slovo „predkladá“.

	Podľa názoru nášho  odborného vecného útvaru toto doplnenie je irelevantné, nakoľko finančné plány v zmysle predmetného zákona musia byť urobené a predložené už na základe rozpočtu a podľa ustanovení ďalších odsekov § 8 sa navrhované odsúhlasenie stáva časovou brzdou.

O

N

Ide o zosúladenie  s § 5 písm. a), kde sa uvádza pojem odsúhlasený finančný plán ŠP

Ministerstvo kultúry SR
- Sekcia ekonomiky

bod 15. - § 8 ods. 6 – z navrhovanej novej tretej vety žiadame vyňať text „s výnimkou mesiaca december“  
odôvodnenie : ministerstvo kultúry uplatňuje pre finančné prostriedky poskytované v rámci grantového systému dva termíny priebežnej kontroly, a to: vyúčtovanie za I. polrok rozpočtového roka a vyúčtovanie za obdobie I. – III. štvrťroku rozpočtového roku. Vykonanie priebežnej kontroly pri cca 700 – 800  zmluvách /dvoma zamestnancami/ vytvára situáciu,  že uvoľnenie zostávajúcej časti príspevku sa realizuje koncom novembra a v decembri. V prípade, že by nedošlo k modifikácii návrhu novely, museli by sa finančné prostriedky uvoľňovať bez možnosti priebežnej kontroly. Došlo by opätovne zhoršeniu  dodržiavania finančnej disciplíny zo strany prijímateľov, keďže  neoprávnené čerpanie by MK SR zistilo až ex post, pri koncoročnom vyúčtovaní.

Z

A

Text vypustený

bod 17. - § 12ods. 1, písm. c/ - do bodu 1. žiadame doplniť text, ktorý by umožnil v hotovosti vyplácanie popri mzdách aj  vyplácanie honorárov
odôvodnenie :  organizácie rezortu vyplácajú účinkujúcim honoráre  v hotovosti, aby si mohli financovať náklady pobytu v SR

Z

A

Text doplnený podľa pripomienky  MF SR

bod. 17. - § 12 ods. 1, písm.  c/ -  žiadame upraviť % v texte bodu 6  nasledovne „ďalších výdavkov, ktorých objem nesmie prekročiť 1% z ročného rozpočtu bežných výdavkov klienta.  
odôvodnenie : pri zabezpečovaní činností organizácií je množstvo drobných služieb rôznych charakteru, ktoré nie je možné  zabezpečiť  na základe fakturácie / opravy a služby vykonávané podnikateľmi – živnostníkmi/.

Z

A

Percento je upravené.

- Sekcia umenia

K ust. bodu 17. Čl. I. návrhu zákona a k navrhovanému zneniu  § 12 (stanovenie účelu použitia peňažných prostriedkov v hotovosti),  ods.1 písm. c) :

1.k zneniu uved. v ods. I.,  bodu 6. :  “... a ďalších výdavkov, ktorých objem nesmie prekročiť 0,6% ročného rozpočtu bežných výdavkov klienta“ : 
Nejednoznačný výklad  znenia „ročný rozpočet bežných výdavkov klienta“   by mal byť bližšie špecifikovaný i vo vzťahu k príspevkovým organizáciám (pokiaľ ide o upravený rozpočet nákladov na činnosť PO).

O

A

Text upresnený o vráta ne jeho zmien v priebehu roka.

k navrhovanému zneniu  § 12:
Naša organizácia sa od obdobia nadobudnutia účinnosti uvedeného zákona snaží o presadenie rozšírenia zákonom povoleného účelu použitia peňažných prostriedkov v hotovosti o výplatu autorských honorárov najmä u výkonných umelcov a výplatu odmien vykonávaných na základe dohôd obdobných pracovnému pomeru (Ostatné osobné náklady)
Zdôvodnenie: 
Hudobné centrum, ktoré je organizátorom medzinárodných festivalov (Bratislavské hudobné slávnosti, festival Melos-Étos, Stredoeurópsky festival súčasného umenia v Žiline) sa v rámci svojej činnosti stretáva s vážnymi problémami pri dojednávaní zmluvných podmienok umeleckého výkonu najmä so zahraničnými zmluvnými partnermi. 
Účasť a výkon zahraničných umelcov (u ktorých je možné často dojednať až „symbolickú“ výšku honoráru) je obvykle podmienená hotovostnou výplatou honoráru, či už z dôvodov nedôvery voči platobnej schopnosti slovenských partnerov, alebo iných  (napr. potreba hotovosti v slovenskej mene v rámci pobytu na Slovensku a pod.). 
Neakceptovanie požiadaviek na hotovostné platby honorárov môžu viesť k vážnym problémom v udržaní kvality a doterajšej úrovne kultúrnych aktivít, organizovaných HC.
U tuzemských honorárov sa organizácia stretáva s problémom bezhotovostného vyplácania u umelcov, ktorí nemajú otvorený účet v žiadnom tuzemskom peňažnom ústave a u bezhotovostného vyplácania deponovaných honorárov (niekoľkonásobne vrátené platby poštou  z dôvodu nezastihnutia adresáta, dlhodobo sa zdržiavajúcich mimo svojho bydliska čo vyplýva z charakteru ich  povolania).  Po výzve adresáta by pre tento účel bola najvhodnejšia hotovostná forma platby.
	Ostatné osobné náklady (OON) – odmeny na základe dohôd obdobných pracovnému pomeru, ktoré sú v rámci platnej legislatívy posudzované ako závislá činnosť, sú vyplácané cez výplatné listiny a mali by sa teda posudzovať ako zamestnanecký pomer. Z navrhovaného znenia  uvedeného zákona to však jednoznačne nevyplýva. Napriek tomu, že sú tieto osobné náklady účtovne zahrnuté do mzdových nákladov (účet 521),   v rámci rozpočtovej klasifikácie (v ktorej príspevkové organizácie zostavujú po prvýkrát svoj rozpočet)  nie sú zahrnuté v položke 610 – mzdy, platy...  ale v rámci položky 637 – ostatné tovary a služby. 

Riešenie uvedeného by bolo vypustením slova „zamestnancom“ v navrhovanom znení  § 12 ods. 1 písm. c)  bod 1.  Jeho nové znenie : „1.  miezd a ostatných výdavkov vyplácaných cez výplatné listiny“ by umožňovalo výplaty na základe výplatných listín honorárov a výplatných listín OON .

O

A

Text upravený.

k zneniu ods. I.  bodu 6. :  “... a ďalších výdavkov, ktorých objem nesmie prekročiť 0,6% ročného rozpočtu bežných výdavkov klienta“ : 
Žiadosť o zvýšenie limitu podielu objemu  ďalších výdavkov vyplácaných v hotovosti vo vzťahu k ročnému rozpočtu bežných výavkov klienta na min. 0,9%

Zdôvodnenie:
V prípade umožnenenej legislatívnej úpravy uvedenej v bode 2 (možnosť hotovostných výplat OON a niektorých honorárov – kde nie je možná iná dohoda s výkonným umelcom, ktorého účasť je pre danú kultúrnu aktivitu významná)   by bol navrhovaný objem ďaľších výdavkov vyplácaných v hotovosti  pre ďaľšiu činnosť našej organizácie na hranici únosnosti  (odhliadnuc od ďaľšieho zvyšovania náročnosti na už i tak preťaženú administratívu vo vzťahu k novým legislatívnym požiadavkám).
Pripravovaná novela zákona by mala, v zmysle Vášho metodického pokynu zohľadniť zabezpečenie prevádzkových potrieb všetkých klientov Štátnej pokladnice, t.j. i Hudobného centra. Nakoľko ide o  jednu z mála organizácií, zabezpečujúcich koncertnú činnosť na Slovensku i vo vzťahu k zahraničiu, ktorá  má vzhľadom na svoje špecifiká vyššiu potrebu uvedeného limitu ďaľších výdavkov vyplácaných v hotovosti (rozpis v prílohe) najmä vzhľadom na množstvo nepredvídateľných vonkajších vplyvov v rámci realizácie kultúrnych aktivít (najmä v rámci operatívneho riešenia zmien počas realizácie koncertnej činnosti a aktivít v zmysle poverenia MK SR),   mali by byť tieto legislatívne zohľadnené.

O

A

Percento upravené.

Žiadosť o zvýšenie limitu denného zostatku peňažných prostriedkov v hotovosti pre Hudobné centrum min. 30 tis. Sk (v rámci limitu zostatku peňažnej hotovosti upraveného Výnosom Ministerstva Financií SR z 10.9.2002 č. 12475/2002-13)

Zdôvodnenie:
Uvedeným Výnosom Ministerstva Financií sa pre vybraných klientov Štátnej pokladnice ustanovuje zvýšený denný limit zostatku peňažných prostriedkov v hotovosti
Ide o udelenie výnimiek pre vybrané organizácie, ako  napr. SND, Slovenská filharmónia, ŠKO Žilina, Slov. národná knižnica a aj Slov. filmový ústav a pod. , ktoré majú porovnateľný charakter činnosti a teda i porovnateľnú potrebu v rámci zvýšeného limitu hotovosti  ako Hudobné centrum, ktorému táto výnimka nebola udelená.
Vzhľadom na množstvo peňažných operácií i v cudzej mene je v súčasnosti stanovený limit zostatku 10 tis. Sk pre HC neprijateľný.  Vedie okrem iného i k neefektívnemu využitu pracovného času zamestnancov, zabezpečujúcich hotovostné platby (časté prípady nevyzdvihnutých platieb napr. zálohy na cestovné a pod.) .
Touto cestou si Vás dovoľujeme požiadať o zohľadnenie našich pripomienok v rámci uvedeného návrhu zákona, nakoľko súčasná legislatívna úprava znemožňuje efektívny chod našej organizácie ako aj plnenie stanovených úloh.

O

N

Upravu výnosu nie je možné riešiť touto novelou.

Rozpis ďalších nákladov, na ktoré sa vzťahuje navrhovaný limitovaný podiel ročného rozpočtu výdavkov (§12 ods. 1 písm. c) bod 6. návrhu zákona):

úhrada nákladov na nákup materiálu, ako je najmä:  PHM, materiál na údržbu – v súvislosti so správou budovy a ostat. majektu (najmä drobný nákup ako  zámky, rôzne súčiastky, sanitárny, stavebný a elektroinštalačný materiál, batérie, a i.) - v súvislosti s autoprevádzkou (automateriál a náhradné diely, súčastky);  nákup kytíc  (v rámci koncertnej činnosti);  iný drobný nákup v obchodnej sieti (špec. tlačivá, publikácie, knihy, noty, zákony, pásky, filmy v rámci dokumentácie činnosti, audiokazety do diktafónov,  dostupné len v rámci predajní a pod.)

úhrada nákladov na drobné služby, napr.  kontroly STK, umytie vozidiel, krátkodobá nákladná a osobná doprava-poskytovaná najmä taxislužbou, v niekt. prípadoch ladenie a prenájom hudobných nástrojov, vyhotovenie fotokópií najmä v rámci knižníc a úradov, drobné práčovnícke a čistiarenské služby, dobierková služba (dodávka publikácií a nôt),  poštové a doručovateľské služby, drobné remeselné služby (sklenárske práce, väzba časopisov, vyprosťovacie služby, drobné nepredvídané opravy a i.), , poistenie liečebných nákladov pri zahran. pracovných cestách, náklady na reprezentačné a pod.

úhrada niektorých poplatkov, ktoré nemajú charakter správnych poplatkov, napr. súdne poplatky a nákup kolkov, daňové poplatky (napr. diaľničné poplatky, zelená karta a pod.), poplatky finančnej správy a obchodnej činnosti. (napr. poplatky Carnet Ata), úhrada parkovného a pod.

Zdôvodnenie  potreby hotovostných platieb:

 Bezhotovostná realizácia niektorých platieb je znemožnená najmä neochotou dodávateľov (predajcovia zásadne odmietajú a v niektorých prípadoch nie sú schopní vystavovať faktúry na bezhotovostný predaj a poskytnutie drobných služieb, predovšetkým vzhľadom na nízku cenu objednaného tovaru alebo služby, kde náklady predajcov na bezhotovostný styk sú vyššie ako ich príjem z jednotlivej platby).
K zmluvným dojednaniam dodávatelia nie sú ochotní pristúpiť vzhľadom na nízku cenu celkového obstarania v priebehu roka (zvyčajne ide o jednorazové poskytnutie danej služby),

O

Ministerstvo práce, sociálnych vecí a rodiny Slovenskej republiky | | Bez pripomienok. | | | |
Ministerstvo vnútra SR | | K bodu 3: Upraviť znenie takto. „V poznámke pod čiarou k odkazu 5 sa číslica „4“ nahrádza číslicou „2“.“. | O | A | Znenie upravené. |
| | K bodu 4: Odporúčame použiť inú legislatívnu techniku s úvodnou vetou: „Poznámka pod čiarou k odkazu 9 znie:“. | O | A | |
| | K bodom 6 a 7: V záujme upresnenia použiť inú legislatívnu techniku s použitím slov „...sa na konci pripájajú tieto slová:“. | O | A | |

K bodu 8: Zjednodušiť úvodnú vetu a použiť slová „...písmená s) až w), ktoré znejú:“. Ďalej upraviť znenie písmena s) takto: „s) metodicky usmerňuje oblasť zahraničného a domáceho platobného styku, vedenie centrálneho registra majetku a oblasť realizácie verejného rozpočtu,“.“. Treba zdôrazniť, že ak Štátna pokladnica vydá metodické usmernenia (metodicky usmerňuje) nepôjde o všeobecne záväzný právny predpis. 
Ďalej v písmene t) doplniť za slovo „vývoj“ slovo „svojho“ a zároveň vypustiť slová „Štátnej pokladnice“ (viď predvetie). Obdobne v písmene w) vypustiť slová „Štátna pokladnica“ (viď predvetie).

O

A

| | K bodu 9: Slová „a dopĺňa sa nová veta, ktorá znie:“ nahradiť slovami „a zároveň sa na konci pripája táto veta:“. | O | A | |
| | K bodu 10: Odporúčame použiť inú techniku s použitím slov „V § 6 ods. 3 prvá veta znie:“. | O | A | |
| | K bodu 12: Použiť inú legislatívnu techniku s použitím slov „V § 8 ods. 2 prvá veta znie:“. | O | A | |
| | K bodom 13 až 15: Body zlúčiť do jedného s použitím úvodnej vety „V § 8 odsek 6 znie:“. | O | A | |

K bodu 17: Žiadame zvýšiť objem 0,6 % na 1 %. V rámci Policajného zboru existujú samostatné právnické osoby, ktoré sú klientom Štátnej pokladnice a zvýšenie je potrebné z dôvodu výplat vreckového utečencom, nákup potravín utečencom, nákup potravín (stravy) do ciel predbežného zadržania a i. Obdobne sú samostatnými právnickými osobami Krajské riaditeľstvá Hasičského a záchranného zboru, ktoré sú klientami Štátnej pokladnice.
Túto pripomienku považujeme za zásadnú.

Z

A

Percento upravené.

| | K bodu 18: Použiť správnu legislatívnu techniku v úvodnej vete. | O | A | |
| | K bodu 20: Vypustiť slová „klient, ktorým je“ z dôvodu nadbytočnosti. | O | A | |
| | K bodu 22: Vypustiť slová „aj s poznámkou pod čiarou k odkazu 27“. | O | A | |
| | K bodu 25: Upraviť znenie (viď pripomienky k bodom 6 a 7). | O | A | |
| | K bodom 26 až 28, 30, 31, 35, 36 a 37: Použiť správnu legislatívnu techniku. | O | A | |
| | K čl. III: Účinnosť ustanoviť od 1. júna 2003. | O | A | |
Krajský úrad v Banskej Bystrici | | V navrhovaných zmenám k zákonu č. 291/2002 Z.z. doporučujeme osobitným  režimom riešiť čerpanie štátnych soc. dávok a dávok sociálnej pomoci nakoľko ani  plánovanie vyššej realizácie týchto výdavkov (do jednej desatiny rozpočtu  bežných výdavkov) nepokryje skutočné čerpanie týchto dávok. | O | A | Text upravený. |

Navrhujeme doplniť znenie § 8  odstavca 6 takto: 
v druhej vete sa za slová  "najviac však do jednej desatiny bežných výdavkov" dopĺňa znenie "okrem čerpania  štátnych sociálnych dávok a dávok sociálnej pomoci, ktorých realizácia sa  plánuje v skutočnej výške čerpania".

O

CA

Ministerstvo výstavby a regionálneho rozvoja SR | | V bode 14 navrhovanej novely k § 8 ods. 6 žiadame za  znením vety „najviac však do jednej desatiny rozpočtu bežných výdavkov...“ zrušiť bodkočiarku a doplniť text „s výnimkou bežného transferu na realizáciu zmlúv pri bytovej výstavbe za Ministerstvo výstavby a regionálneho rozvoja;...“. | Z | N | Upustenie od pripomienky ako zásadnej . Rokovanie dňa 1.4.2003 |
Štatistický úrad Slovenskej republiky | | V bode 17 odporúčame druhú časť textu bodu 6 „a ďalších výdavkov, ktorých objem nesmie prekročiť 0,6 % z bežných výdavkov klienta“ zaradiť do osobitného bodu č. 7 a percentuálnu hranicu z ročného rozpočtu bežných výdavkov klienta „0,6 %“ nahradiť hranicou „1,0 %“. | O | A | Percento upravené. |

V bode 17 odporúčame doplniť nový bod č. 8, ktorý znie:
„8. Odmeny za práce na základe dohôd o prácach vykonávaných mimo pracovného pomeru uzavretých s externými zamestnancami.“.

Zdôvodnenie:
V rezorte Štatistického úradu Slovenskej republiky sú vykonávané rôzne osobitné, štatistické zisťovania  (napr. Mikrocenzus, Sčítanie obyvateľov, domov a bytov, Štatistika rodinných účtov atď.), cenzy spolufinancované z prostriedkov Európskej únie a prieskumy verejnej mienky, pre zabezpečenie ktorých je potrebné uzatvoriť každoročne tisícky dohôd s externými zamestnancami.

O

A

Upravené v bode 1.

K bodu 9
Vetu, ktorá bola doplnená v § 6 ods. 2 žiadame preštylizovať, nová veta znie: „Súbory údajov zostavené Štátnou pokladnicou sú zahrnuté v osobitnej časti Programu štátnych štatistických zisťovaní na roky 2003-2005.^14a)“.
Uvedenú pripomienku považuje ŠÚ SR za zásadnú.

Z

A

Text upravený.

Národný bezpečnostný úrad | | V čl. I bod 15 v navrhovanej tretej vete § 8 ods. 6 odporúčame vypustiť slová „s výnimkou mesiaca december“. | O | A | Text vypustený. |

V § čl. I bod 17 v navrhovanom § 12 ods. 1 písm. c) navrhujeme za položku 5 doplniť nové položky 6, 7, 8 a 9, ktoré znejú:
„6. poštovného a nákupu cenín a kolkov,
  7. správnych poplatkov a odmien notárovi,
  8. nákupu potravín,
  9. výdavkov na reprezentáciu a vecných darov,“.
Doterajšia položka 6 sa označí ako položka 10.

O

CA

Riešené vyšším percentom.

Úrad Prešovského samosprávneho kraja | | Doplniť v § 6 ods. l písm. j) za slovo zdravotných poisťovní vložiť „účtov vyšších územných celkov“ | O | N | Účty VÚC nie sú úročené. |

K bodu 14
Návrh:
V § 8 ods. 6 v druhej vete navrhujeme, aby v druhej vete bola časť za čiarkou „naviac však do jednej desatiny rozpočtu bežných výdavkov nahradená takto: 
“ak má klient v kalendárnom mesiaci nepravidelné, nepredvídané alebo mimoriadne bežné výdavky môže plánovať aj vyššiu realizáciu bežných výdavkov a to podľa zmluvy s dodávateľom s ohľadom na dohodnuté lehoty dodávky a platieb vyplývajúceho z dohodnutého platobného kalendára.

Zdôvodnenie:
Časť vety „najviac však do jednej desatiny rozpočtu bežných výdavkov“ navrhujeme nahradiť tak, ako je uvedené vyššie, t. j. podobným spôsobom, ako budú realizované kapitálové výdavky. 
Dôvodom sú skúsenosti z praxe od l. l. 2003 – napr. dodávateľmi energií neprimerane zvyšované zálohy na teplo, vodu, plyn, elektrickú energiu, pričom štát garantuje maximálne ceny, avšak negarantuje primerané zálohové platby, ktorými sa dodávatelia poisťujú na prípad platobnej neschopnosti klientov. Úhrady nepravidelných, nepredvídaných alebo mimoriadnych výdavkov do výšky l/10 nezohľadňuje vyššie uvedenú skutočnosť a tým spôsobuje problémy klientom a ich organizáciám hlavne v mesiacoch január - marec. Zálohy na energie sa nedajú zo strany klienta správne plánovať, ak trh reaguje tak nepredvídateľne, s čím určite nerátalo ani ministerstvo financií, ani štátna pokladnica.
Ďalším dôvodom sú napr. úhrady na základe zmluvných vzťahov – rôzne projekty, ktoré nespadajú do kapitálových výdavkov, spolufinancovanie projektov z bežných výdavkov (publikácie, výdavky v súvislosti s regionálnym rozvojom a pod.).

O

N

Úhrada,  práve za energie nie je ani nepravideľný, nepredvídaný ani mimoriadny výdavok.
Je potrebná nová zmluva s dodávateľom pri rešpektovaní zákona o ŠP.

K bodu 35
Návrh:
§ 23 ods. 2 za slová „štátna príspevková organizácia“ doplniť „príspevková organizácia vyššieho územného celku“

Zdôvodnenie:
Tak ako majú štátne príspevkové organizácie vedené účty v iných bankách ako je NBS, tak isto majú aj príspevkové organizácie vyšších územných celkov vedené účty v iných bankách ako je NBS. Dokonca od l. januára 2003 mali mať účty kapitálových transferov príspevkové organizácie vyšších územných celkov otvorené v NBS, tá však odmietla realizovať otváranie účtov z dôvodu, že nie je schopná z personálnych dôvodov zvládnuť taký veľký počet nových účtov.

O

A

Text doplnený.

Krajský úrad v Nitre

Najviac pripomienok k § 12 ods. 1 zák. č. 291/2002 Z.z. majú zariadenia sociálnych služieb,  ktorým rozsah možností použitia hotovostných peňažných prostriedkov nevyhovuje. Aj keď novelizácia od 1. 5. 2003  umožní nakupovať v hotovosti určité percento z ročného rozpočtu bežných výdavkov klienta bez určenia účelu a obmedzenia druhu výdavku, v organizáciách s nízkym rozpočtom navrhnuté 0,6 % nepostačuje. Ide hlavne o také  výdavky a služby, ktoré dodávatelia pre nízku sumu nie sú ochotní fakturovať. Napr doplatky za lieky, fotografie detí na občianske preukazy, školské potreby, ktoré nezabezpečuje škola, drobný materiál pre bežnú údržbu, v prípade havarijných stavov atď.

Ďalej sú to výdavky, ktoré nie je možné fakturovať, napr. príspevky na ZRPŠ, na praktické vyučovanie žiakov a iné poplatky v školách.

Navrhujeme zvýšiť percento objemu použitia finančných prostriedkov v hotovosti na 2 %. 

Z návrhu nie je zrejmé, či z rozpočtu hlavnej kategórie 600, alebo len z kategórie 630 – Tovary a služby bude povolené kupovať v hotovosti.

O

CA

Upravené na 1%

| | Ďalšie dopyty sú ohľadom nákupov, ktoré už boli    zrealizované v roku 2003 a boli nevyhnutné na plynulý chod zariadení. Ide hlavne o doplatok na lieky, zdravotný materiál, materiál na údržbu,  náhradné diely a iné.  V tomto zmysle navrhujeme upraviť znenie § 12, ods. 1 s tým, že podľa tejto novej úpravy je potrebné posudzovať aj vzťahy pred účinnosťou tejto novely. | O | N | |
Krajský úrad v Trnave | | Bez pripomienok. | | | |
Tlačová agentúra SR | | Bez pripomienok. | | | |

Správa štátnych hmotných rezerv

Z á v a ž n á   pripomienka k návrhu zákona o Štatnej pokladnici v 
Čl. II
Žiadame ponechať § 8 ods. 6 zákona NR SR č. 82/1994 Z.z. o štátnych  hmotných rezervách v znení zákona č. 169/2001 Z.z., v pôvodnom znení,  nakoľko ide o započítavanie rozpočtových prostriedkov s mimorozpočtovými a realizuje sa úhrada prevodom z rozpočtového záväzku na mimorozpočtovú pohľadávku

Z

N

Uvedená úprava bola dohodnutá so zástupcami SŠHR dňa 27.2.2003 a preto bola do návrhu novely zapracovaná úprava zákona o hmotných rezervách. Dňa 30.3. bolo rokovanie o odstránení uvedenej závažnej pripomienky so záverom, že ak bude spôsobovať ponechanie súčasného znenia zákona o ŠHR technické ťažkosti pri realizácii rozpočtu v  systéme ŠP neuplatňujú pripomienku ako zásadnú.

Úrad vlády 
- Správa účelových zariadení

Pripomienkujeme bod c. 17 – hotovostné nákupy
Návrh: ponechať v novele zákona nákup potravín v hotovosti alebo zvýšiť % z
ročného rozpočtu bežných výdavkov klienta na 1,5 %.

Dôvod: sme príspevková organizácia, ktorá ma okrem iného vo svojej činnosti prevádzkovanie stravovacích a reštauračných služieb. Pre denne a operatívne zásobovanie troch bufetov a dvoch stravovacích zariadení potravinami, ktoré majú krátku dobu trvanlivosti (hlavne mliečne výrobky) využívame nákup v METRO, kde nie je možné platiť inou formou ako v hotovosti. Po našom prepočte sme zistili, že na tento nákup pre našu organizáciu nepostačuje navrhovane % z ročného rozpočtu bežných výdavkov klienta.

O

A

Upravené na 1% a doplnené medzi účely úhrady  nákupu potravín

Ministerstvo pre správu a privatizáciu národného majetku SR

Z vecného hľadiska neuplatňujeme pripomienky.
Z hľadiska legislatívno-technického je potrebné celý návrh zákona upraviť podľa Legislatívnych pravidiel vlády SR.

O

A

Návrh je upravený.

Ministerstvo životného prostredia SR

K bodu 15:
V navrhovanom znení § 8 odst. 6 žiadame vypustiť slová „s výnimkou mesiaca december“
Odôvodnenie:
Realizácia navrhovaného ustanovenia v rezorte MŽP SR (predpokladáme, že nielen v ňom) je nereálna. V decembri sú zväčša preberané výsledky úloh dlhodobého charakteru (projekty, štúdie) a taktiež sú z výdavkových účtov rozpočtových organizácií uhrádzané mzdy a poistné za 2 mesiace (prevod decembrových miezd na depozitný účet).

O

A

Text vypustený.

Ministerstvo zahraničných vecí

Bez pripomienok. 
Nad rámec pripomienkového konania bolo dňa 9.4. vyvolané rokovanie zástupcami MZV SR a bola akceptovaná ich dodatočná požiadavka uviesť do § 12 ods. 1 písm. c) nákup potravín pre stravovacie zariadenie so sídlom v zahraničí

0

A

Doplnené do textu § 12

Sociálna poisťovňa

K bodu 8

Sociálna poisťovňa vyjadruje zásadný nesúhlas s návrhom na doplnenie § 6 ods. 1 zákona o Štátnej pokladnici o písm. v), podľa ktorého si Štátna pokladnica vyhradzuje právo na odpísanie peňažných prostriedkov z účtu klienta bez jeho príkazu na úhradu cien a skutočných výdavkov za poskytnuté služby v platobnom styku, pri vykonávaní oprávneného zúčtovania chybne zaúčtovanej platby a za vedenie účtov klientov.

Štátna pokladnica ako orgán štátnej správy bola zriadená zákonom, ako rozpočtová organizácia zapojená na štátny rozpočet prostredníctvom rozpočtovej kapitoly Ministerstva financií Slovenskej republiky s cieľom zabezpečiť realizáciu verejného rozpočtu. Vzhľadom na uvedené, považujeme návrh na spoplatňovanie služieb poskytovaných Štátnou pokladnicou svojim klientom za neodôvodnený a preto navrhujeme v § 6 ods. 1 vypustiť písm. v). Sociálna poisťovňa považuje túto pripomienku za zásadnú.

Z

N

Štátna pokladnica spoplaťňuje úkony za vedenie účtov u klientov, ktorým zabezpečuje aj ich úročenie. Účty, ktoré neúročí ani nespoplatňuje a poplatky za platobný styk hradí za nich ŠP.
Prvé kolo rokovania dňa 1.4. 2003 bolo neúspešné.
Dňom 9.3. 2003 po prekonzultovaní s vedením SP nieje pripomienka  zo strany SP považovaná za zásadnú.

K bodu 17

	V § 12 ods. 1 písm. c) navrhované znenie bodu 5 je potrebné upraviť nasledovne: „5. dávok dôchodkového zabezpečenia, dávok nemocenského poistenia, náhrad škôd z poistenia zodpovednosti zamestnávateľa za škodu pri pracovnom úraze a pri chorobe z povolania, štátnych sociálnych dávok a dávok sociálnej pomoci“ z dôvodu, že s účinnosťou od 1. apríla 2002 Sociálna poisťovňa vykonáva aj poistenie zodpovednosti zamestnávateľa za škodu pri pracovnom úraze a pri chorobe z povolania.

O

A

Text doplnený.

K bodu 36

	Postup Sociálnej poisťovne ako klienta Štátnej pokladnice upravuje § 9 zákona o Štátnej pokladnici, ktorý neustanovuje Sociálnej poisťovni povinnosť žiadať Štátnu pokladnicu o súhlas na vstup do záväzku. Z uvedeného dôvodu je potrebné v návrhu na zmenu § 23 ods. 5 vypustiť § 9. Túto pripomienku považuje Sociálna poisťovňa za zásadnú.

Z

A

Text upravený.

Asociácia zamestnávateľských zväzov a združení SR | | Bez pripomienok. | | | |
Generálna prokuratúra | | Bez pripomienok | | | |
Inštitút pre aproximáciu práva Úradu vlády SR | | Nepredložil pripomienky. | | | |

62 obyčajných 
a 
15 závažných pripomienok